સમલાયા ગામ રેલવે ફાટક પાસે બે શખ્સો કોપર કોઇલો રો મટિરિયલ લઇ જનાર છે તેવી બાતમી મળતાં એલસીબીની ટીમે વોચ ગોઠવી શંકાસ્પદોને પકડી પાડ્યા હતાં. પૂછતાછ કરતાં સાવલીના ગોદમપુરાનો મહેન્દ્ર ગોરધન પાટણવાડિયા અને નવા મનોરપુરાનો રોહિત કોયા પાટણવાડિયા હોવાનું કહ્યું હતું. બંને પાસેથી રો મટિરિયલની કોપર કોયલ મળી આવી હતી. બંનેએ ગત 7મીએ રાત્રે ગામ નજીકની કેઇસી કંપનીમાંથી સાથીદારો કીશન રમણ પાટણવાડિયા અને જૂના મનોરપુરાના વિષ્ણુ ઉર્ફે લાલો તેમજ મેહુલ પાવા સાથે મળી ચોરી કરી હતી. ટોળકીએ સાવલીના ભંગારવાળા બાપુના કહેવાથી ચોરી કરી જરોદના ભંગારવાળા બંસીને વેચવા જતા હોવાની પણ કબૂલાત કરી હતી. તપાસમાં બંને અગલ અગલ બાર વખત રૂા. 1.80 લાખની 300 કિલો કોપર ચોરી કરી હતી.